Ken’ichi Yoshida (forfatter)

(født 1. april 1912, død 3. august 1977) var en japansk forfatter og litteraturkritiker som virket i Shōwaperioden.

Tidlig liv 
Yoshida ble født i Tokyo som Yoshida Shigerus eldste sønn. Faren arbeidet på det tidspunktet  som diplomat i Roma (og ble senere statsminister for Japan). Hans mor Yukiko – datter av Grev Makino Nobuaki – dro fra Tokyo kort tid efter Ken'ichis fødsel for å slutte seg til sin ektefelle; Ken'ichi ble dermed oppdratt hos Makino-husstanden i de første årene av sitt liv. Han ble gjenforent med sine foreldre da han var seks år gammel, da faren hans ble utsendt til Qingdao. Senere kom han til å bo i Paris, London og Tianjin (hvor han studerte ved en skole for britiske barn) før han dro tilbake til Tokyo for å fullføre sin skolegang. I oktober 1930 ble han immatrikulert ved King's College ved Cambridge, hvor han hørte på Goldsworthy Lowes Dickinsons forelesninger. Han dro imidlertid tilbake til Tokyo i februar 1931, da Dickinson hadde rådet ham til å reise til sitt hjemland for å vie sitt liv til litteraturen. I de påfølgende årene studerte han fransk i Tokyo. Han debuterte i 1935 med en oversettelse av Edgar Allan Poes Memorandum (Oboegaki).

Forfatterskap 
I 1939 grunnla Yoshida litteraturtidsskriftet  (direkte oversatt "Kritikk(er)") sammen med  og . Dette tidsskriftet publiserte anmeldelser av moderne franske og engelske forfattere. I efterkrigstiden var Yoshida svært produktiv, og publiserte i tillegg til oversettelser av Charles Baudelaire og William Shakespeare også noveller og romaner. Han gav også ut lettere verker, som f.eks. , som ble titulert av forlaget mot Yoshidas ønsker; dermed gav han også ut en privat utgave av samme verk under tittelen .

Yoshida bodde i Kamakura i Kanagawa-prefekturet mellom 1946 og 1953 og opprettholdt en lang korrespondanse med de litterære kretser i Kamakura; i disse kretsene fantes , , ,  og . Yoshida døde i 1977 i en alder av 65 år; hans grav befinner seg ved Kuboyama Reien-gravlunden i Yokohama.

Det ble sagt om Yoshida at han – på grunn av sin utdannelse ved Cambridge – tenkte mer på engelsk enn på japansk.

Referanser

Kilder 
 Katō, Shūichi. A History of Japanese Literature. RoutledgeCurzon, 1997. ISBN 1-873410-48-4.

Litteraturhistorikere og litteraturkritikere
Japanske forfattere
Personer fra Tokyo
Fødsler i 1912
Dødsfall i 1977